AlexejDobrolubov/national_council_slovak_2010 huggingface dataset:
39. schôdza NR SR - 11.deň - B. popoludní
Dátum: 2025-09-25
Poslanec: Kolíková, Mária (SaS)
Druh vystúpenia: Vystúpenie v rozprave

... pustiť slová biologicky určené z návrhu čl. 52 a ústavy. Ak chcete uvažovať o zakotvení takýchto pohlaví nech sa páči, ale pozmeňujúci návrh, ktorý tu bol prijatý zhoršuje, zhoršuje absolútne aj úvahu mať muža a ženy takto zakotvenú v ústave. Takže toto, za toto zahlasovať teraz je proti Európe a to myslím proti Európskej únii a proti Rade Európe. Je to jednoducho čierne na bielom, čierne na bielom. A nedá sa za nič schovať. Za nič sa nedá schovať. Pôjdete proti Európskej únii a povedal vám to jasne eurokomisár pre spravodlivosť a pôjdete proti Rade Európy a máte to čierne na bielom z Benátskej komisie. Takto ľahko sa to dá povedať a takto jasné to je v listoch, ktoré máte všetci k dispozícii. A ja vás na to upozorňujem, že takto to je. Či ste členom koalície alebo opozície. Lebo tu teraz nejde o to, či hlasujem s Ficom alebo nie. Tu teraz ide o to, či hlasujem za zmenu Ústavy, ktorá je podkopávaním toho, že sme členom Európskej únie a či zahlasujem za zmenu Ústavy, ktorá znamená podkopanie všetkých princípov, na ktorých sme v Rade Európy. Čo znamená aj to, že rešpektujeme dohovory, ktoré sme prijali. Ktoré sme proste tu prijali v Národnej rade, ktoré sme schválili. Áno aj dohovor ochrany ľudských práv a slobôd. Je to úplne jasné. Je to čierne na bielom. To nie je moja interpretácia. Takto jasne to je povedané v stanovisku Benátskej komisie, ktorá robila všetko preto, aby to poslanci dostali v čas pred týmto hlasovaním. A premiér naozaj o tomto stanovisku klame. Keď chcete vedieť čo v ňom je stačí si ho pozrieť. Stačí použiť umelú inteligenciu a máte to ľahko preložené do slovenčiny. Takže pre každého skutočne veľmi ľahko dostupný tento text aj v slovenskom jazyku. Či už je to stanovisko Benátskej komisie alebo či je to list eurokomisára, ktorý som vám posielala ja ešte začiatkom leta. Kto za to zahlasuje, nemôže sa hlásiť, že je hrdý Európan, lebo bude hlasovať proti Európskej únii. Bude hlasovať proti Rade Európy. Takto to naozaj je. Ďakujem.
39. schôdza NR SR - 10.deň - A. dopoludnia
Dátum: 2025-09-24
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

Ďakujem veľmi pekne pani poslankyňa, páni poslanci za vaše faktické poznámky. Ja si to dovolím takto zhrnúť smerom k pánovi ministrovi. Pán minister, prosím konečne začnite pracovať pre ľudí, urobte si domácu úlohu. Po prvé postarajte sa o to, aby ministri nevyhadzovali naše peniaze, peniaze z našich daní na zbytočné verejné funkcie, na predražené tendre, na predražené oslavy. Nedovoľte, aby sem chodili návrhy zákonov do parlamentu, ktoré obsahujú takéto nezmyselné výdavky. Áno, aj vrátane tých jubilejných platov sudcov, toto nedovoľte. Znížte konečne počet štátnych tajomníkov. 35 štátnych tajomníkov, viete dobre, že stačí 15. Musíte sa usilovať o to, aby predsa bola zrušená funkcia splnomocnenca Kotlára. Toto sú ďalšie zbytočné peniaze, ktoré súvisia s touto zbytočnou funkciou, o toto sa musíte starať. Urobte si konečne domácu úlohu a urobte audit v jednotlivých rezortoch. Donúťte ministrov, aby vám priniesli návrhy, čo idú urobiť vo svojich rezortoch, aby to lepšie fungovalo, ideálne za menej peňazí, dá sa to. Dá sa to. Toto urobte. A prosím vás, prosím vás, keď budete robiť tlačovky, tak buď si tam dajte svoju fotku alebo prestaňte už s týmito cirkusmi politikov, na ktorých chcete nalepiť niečo za, čo jednoducho nie sú zodpovední. Ďakujem pekne.
39. schôdza NR SR - 9.deň - A. dopoludnia
Dátum: 2025-09-23
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

Ďakujem veľmi pekne, pán poslanec, za tvoje vystúpenie. Myslím si, že je z toho úplne jasné, že pán minister financií jednoducho nezvláda svoj rezort. Jeho kľúčová roľa je v čase konsolidácie starať sa o to, aby verejné výdavky sa znižovali. To, čo sa deje, je, že sa zvyšujú. Tu sa rozhadzujú verejné funkcie. Ten počet štátnych tajomníkov je toho absolútnym symbolom. Dvojnásobné platy ministrov sú toho rovnako symbolom. Zákony, ktoré nám sem chodia, jubilejné platy sudcom napríklad, to je absolútny výsmech, že minister financií sa nestará o to, aby tu štát šetril. A my tu vidíme, že energie v okolitých krajinách sú lacnejšie. Jednoducho netlačí na to, aby prostriedky štátu boli vynakladané rozumne a hospodárne. Predražené tendre, toto všetko jednoducho ukazuje, že minister financií si nerobí dobre svoju domácu úlohu. Nemôže sem prísť s tretím konsolidačným balíčkom s tým, že štátny dlh rastie, takže tie dva predchádzajúce balíčky asi tu boli nanič. Prichádza s tretím a kľúčovú, kľúčovú roľu v tom budú zase hrať ľudia a budeme vyberať peniaze od nich. A k ekonomickému rastu, aby tá krajina sa jednoducho nadýchla, aby bolo z čoho platiť nakoniec tie energie a platiť, platiť, aby sme mali z čoho vôbec svietiť a platiť dôchodky. Tu sa rozhadzujú peniaze a neprichádzate s riešeniami, aby to Slovensko proste naozaj v zdraví prežilo a aby bolo z čoho vôbec ešte niečo platiť.
39. schôdza NR SR - 8.deň - A. dopoludnia
Dátum: 2025-09-19
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

72. Ďakujem veľmi pekne, pani poslankyňa Ja si myslím, že je dôležité na toto upozorňovať a tu teraz nejde o to, že či pán minister spravodlivosti má alebo nemá kompetenciu vymenovať ústavného sudcu, ale stará sa o justíciu a toho súčasťou je aj funkčnosť Ústavného súdu, preto sem prináša zákon, ktorým chce pomôcť zlepšiť fungovanie Ústavného súdu. To znamená, že ak Ústavný súd sám kričí, že pomoc, ja by som vedel lepšie fungovať, keby ste mi zabezpečili toho chýbajúceho člena a už ho nemám dva roky , tak myslím si, že, kto by mal kričať na vláde, by mal byť minister spravodlivosti. Od neho by sa to očakávalo, že kričať bude a že bude robiť nejaké kroky a že apeluje na premiéra, apeluje na to, aby to bolo predmetom koaličnej rady, že si vypýta slovo na koaličnej rade, prinesie to tam ako vec, že mu jednoducho záleží na tom, aby justícia fungovala. Ale zjavne z postoja ministra spravodlivosti vyplýva, že asi toto asi ho to až tak netrápi, že justícia tu v tejto miere nefunguje. Lebo si myslím, že nesedí vyjadrenie ministra mňa sa to netýka , týka sa vás to, pán minister, priamo sa vás to týka a to nejde o to, že či máte kompetenciu. Mňa by fakt zaujímalo, koľkokrát ste apelovali na to, aby bola obsadená táto pozícia. To by ma fakt zaujímalo, koľkokrát ste to urobili a ako. Lebo tá otázka je absolútne legitímna a vy by ste na ňu mali vedieť odpovedať, čo ste pre to urobili. Ďakujem.
39. schôdza NR SR - 8.deň - A. dopoludnia
Dátum: 2025-09-19
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

48. Pán minister, síce som tu nebola, ale viem viaceré veci, ktoré ste povedali, a budem na ne reagovať. Vy mne vyčítate nejakú aroganciu a naozaj to, že som komunikovala s členmi Súdnej rady, ktorí sa vzdali. Áno, komunikovala som s členmi a oni sa dobrovoľne vzdali. Nešikanovali sme ich, neťahali po médiách, nemali sme potrebu ich zhodiť, jednoducho jediné, čo som povedala, je, poďakovala som za výkon funkcie a vyjadrila som, že nemajú dôveru súčasnej vlády, parlamentu, že to tak je. A oni urobili krok. Čo ste urobili vy? Vy ste mali potrebu proste ohádzať blatom všetkých členov Súdnej rady, ktorých ste okamžite odvolali. Veď vy mi tu vyčítate, že je tu možnosť odvolať členov z funkcie, ale vy ste to predsa urobili. Ja som to neurobila. Čo vy mi tu vyčítate? Čo vy mi tu vyčítate? Tak keď si myslíte, že majú byť neodvolateľní, tak ste to nemali realizovať. Ale nielen to. Vy ste tu mali potrebu ohádzať ľudí blatom a navymýšľať si na nich proste kadejaké nezmysly, len aby ste ich dehonestovali aj tu na úrovni parlamentu. Veď to bolo nechutné, nechutné to bolo, že vy neviete proste nič urobiť slušne, že vy neviete ani slušne teda využiť svoju právomoc odvolať člena Súdnej rady, tak ste ju využili, tak buďte, prosím vás, ticho. Tak, prosím vás, nekritizujte potom, že je takéto nastavenie, lebo vy ste ju v plnosti využili hneď, ako ste nastúpili, a ešte ste tých ľudí dehonestovali. Toto ste urobili. Vy to ani slušne neviete urobiť, že prevezmete moc, musíte to urobiť arogantne a musíte to urobiť neslušne. Toto je spôsob, ako vy vykonávate moc, toto je spôsob, áno, vášho vládnutia, pán minister, a vy ste toho súčasťou. A tie jubilejné platy sudcom, ste presne aj o tomto vizitkou a symbolom.
39. schôdza NR SR - 8.deň - A. dopoludnia
Dátum: 2025-09-19
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

34. Ďakujem veľmi pekne. Ďakujem pekne aj, pán poslanec Dostál, áno, ja si myslím, že reforma bola potrebná a to je teraz otázka, že je to absolútna rezignácia tejto vlády na akúkoľvek reformu, lebo ja teraz som nepočula žiadnu, žiadnu zmenu, len od ľudí vytiahnuť peniaze, ale veď dá sa zefektívniť celá služba štátu, v rámci nej aj spravodlivosť, aby bola kvalitnejšia, aby buď za ten istý obnos peňazí alebo dokonca ešte za menej, sú na to cesty. Tá reforma okrem toho, okrem toho, že mala za cieľ zrýchliť konania, zabezpečiť špecializáciu tých sudcov a áno, aj zabezpečila. Už som tu nepočula nikde od, od pána ministra žiadne ponosy na špecializáciu pre rodinu, čo som počula od začiatku, ale zjavne pochopil aj od samotných sudcov, že to jednoducho bol správny krok, aj od účastníkov. Tu sú vystúpenia koaličných poslancov vrátane exemplárne pani Plevíkovej bez absolútne znalosti veci, absolútnej znalosti povedať tu hocičo. Hocičo. Však ako máme na to dve minúty, môžem povedať hocičo. Tak áno. Faktická poznámka pani poslankyne Plevíkovej je presná ukážka hocičo. Pretože keby si len trošku dala námahu, kým ešte existovalo, samozrejme analytické centrum, tak dáta, ktoré dalo k dispozícii analytické centrum a bolo k dispozícii všetkým, jasne ukazovali, že reforma potrebná bola a že mala výsledky, že sa zrýchľovali konania. Jednoznačne na toto poukazovala. Ukazovala, že tá špecializácia nastala po reforme. (Prerušenie vystúpenia časomerom.)
39. schôdza NR SR - 4.deň - A. dopoludnia
Dátum: 2025-09-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

Pán minister, čakala by som, že keď vystúpite, tak sa tu dozvieme nejaké fakty, nejaké dáta, nejaké vaše prehlásenie, že robíte všetko pre to, aby sa výdavky na strane štátu nenavyšovali, že sa zasadíte, aby sem už neprišiel ďalší návrh, ktorý nezmyselne navyšuje výdavky štátu na jubilejné platy, na ktoré naozaj teraz štát nemá, že sa zasadíte, že taký vysoký počet štátnych tajomníkov skutočne nemá obdobu a nemá zmysel a že s tým niečo urobíte, že sa zasadíte, aby sem už akékoľvek ďalšie opatrenie prišli s dostatočným časovým predstihom, že jednoducho niečo urobíte, čo sa od vás čaká ako od ministra financií. Ale, bohužiaľ, vo vašom vystúpení som sa vlastne dozvedela presne to, čo robíte na vašich tlačovkách. Ukazujete tam fotky politikov, náhodne vybratých, ktorí sa vám práve zdajú aktuálni, ktorými chcete prekryť vašu nespôsobilosť riešiť štátny dlh. Lebo odkedy ste nastúpili, ten štátny dlh napriek vašim konsolidačným opatreniam rastie. Takže potom by ste si tam mali dať aj svoj obrázok, pán minister, lebo vy ste zodpovedný. Prosím vás, nevykrikujte tu! Vy ste zodpovedný za stav verejných financií. Vy ste zodpovedný za to, že štátny dlh rastie! Tak v prvom rade na prvom mieste by tam mal byť váš obrázok a potom obrázok premiéra Roberta Fica. Ak už nechcete priznať to obdobie pred, predchádzajúceho vládnutia, viac ako desaťročné, za ktoré zodpovedá za stav verejných financií a nielen za to, za stav nemocníc napríklad! Prečo tam nie sú vaše fotky, pán minister?! (Reakcia z pléna.) No áno. Očakávam, že tam už nabudúce bude aj moja fotka, keďže som kritická k tomu, ako to robíte, ale v prvom rade si tam dajte vašu fotku a fotku Roberta Fica. Ďakujem.
39. schôdza NR SR - 4.deň - A. dopoludnia
Dátum: 2025-09-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

Ďakujem veľmi pekne za faktické poznámky. Áno, je to tak, krajina ide do marazmu a ten, kto by to mal zastaviť je minister financií a ja naozaj žasnem, aké návrhy nám sem chodia a minister financií to nezastaví. Naopak, naopak, príde sem s návrhom, aby sme znovu od ľudí vybrali viac. A ja tu skutočne nevidím úprimnú snahu zo strany vlády prísť s návrhmi, ktoré by šetrili zásadne na strane štátu. A toto je moja zásadná výtka. A ďalšia zásadná je v tom, že tu je potrebné robiť zásadné zmeny v jednotlivých rezortoch, ale nie že v septembri vy sem prídete a poviete na vláde, že tak zajtra poprosím tento balíček. To tak proste nejde. To tak jednoducho nejde a nemôže to tak fungovať. Si nemyslite, že vám to tu proste naozaj v pohode, v pokoji prejde, lebo vy ste vedeli veľmi dobre, že ten konsolidačný balík bude ďalší. Sám ste o ňom hovorili vopred. Vy tu rok o tom... ===== že tak zajtra poprosím tento balíček. To tak proste nejde. To tak jednoducho nejde a nemôže to tak fungovať. Si nemyslite, že vám toto proste naozaj v pohode, v pokoji prejde, lebo vy ste vedeli veľmi dobre, že ten konsolidačný balík bude ďalší. Sám ste o ňom hovorili vopred. Vy tu rok o tom viete vopred a vy sem prídete na poslednú chvíľu, čo absolútne to sa tu nedá vôbec ani uvažovať o tom, že by to boli splnené podmienky pre skrátené legislatívne konanie. No vôbec nie sú, vôbec nie sú. A je jasné, prečo ste to urobili. Lebo ste vedeli, že nie ste schopní šetriť na strane štátu a že si znovu od ľudí vytiahnete. A treba to urobiť rýchlo, rýchlo. Po tom, čo ste tu povyhadzovali tie peniaze na kadejaké nezmysly. Áno, aj na tú nezmyselnú analýzu 350-tisíc. Tridsať päť štátnych tajomníkov je absolútny symbol toho, ako nechcete šetriť na strane vlá... na strane vlády a štátu, nechcete. A vaše dvojnásobné platy. To, to jednoducho, toto je toho ukážka úplne jasná a čitateľná pre každého. Pre každého. Každý to vidí. Každý to vidí, pán minister.
39. schôdza NR SR - 14.deň - B. popoludní
Dátum: 2025-09-30
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ďakujem veľmi pekne za vystúpenie. Milá Beáta, ty si spomínala vo svojom príspevku !zahraničnú politiku" tejto vlády na všetky štyri svetové strany, ak by sme odhliadli od faktu, že ten kompas má asi len jednu stranu a ukazuje teda len na východ, tak ja mám ešte jednu veľmi zásadnú obavu a tá je, že čo vlastne táto politika, aký odkaz dáva našim deťom, našej budúcej generácii? Čo mňa teda osobne ako matku a najmä ako učiteľku trápi veľmi, lebo pán Fico na jednej strane hovorí o tom, že Rusko, síce nepovedal, že je agresor, ale teda porušil zahraničné nejaké zmluvy a suverenitu iného štátu napadol a tak ďalej, čiže na jednej strane uznáva, že je agresor, ale na druhej strane hovorí, že Ukrajina je povinná zabezpečiť mier a vzdať sa pritom svojich území, teda urobiť všetko čo Rusko chce a ja sa pýtam, že čo to vlastne potom znamená? Znamená to, že to dieťa si má zobrať ten odkaz, že ak niekto napadne druhého, ktorý je slabší, ak silnejší, bohatší... zabezpečiť mier a vzdať sa pritom svojich území. Teda urobiť všetko, čo Rusko chce. A ja sa pýtam, že čo to vlastne potom znamená. Znamená to, že to dieťa si má zobrať ten odkaz, že ak niekto napadne druhého, ktorý je slabší, ak silnejší, bohatší napadne slabšieho, chudobnejšieho, tak má právo vziať si čo chce. Ja chápem, že možno by sa niektorí smerácki vlci asi aj potešili, keby sa niečo takéto stalo u nás a napríklad si takto Rusko zobralo Košice a východné Slovensko. Aspoň by mohli utekať po toaleťák a po maslo tuto len hen 200 km, OK, ale ja toto teda nechcem svojim deťom ani nikomu ďalšiemu nejako odovzdávať. A bohužiaľ ma mrzí, že toto pokrytectvo a farizejstvo sa stalo našou národnou cnosťou, že sme niekde na tej ceste pri tej zahraničnej politike na východ stratili naozaj zmysel pre morálku a etiku a tieto hodnoty, k týmto hodnotám by... (Prerušenie vystúpenia časomerom.)
39. schôdza NR SR - 13.deň - A. dopoludnia
Dátum: 2025-09-29
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

ďakujem veľmi pekne za slovo. Moja kolegyňa v podstate už prakticky vystihla celú tú pointu, ale ja sa chcem v prvom rade pán Šmilňák vám poďakovať za to, že ste vstúpil do rozpravy a že ste dal takýto podnetný príspevok k diskusii, pretože si myslím že je veľmi podstatné, aby sme diskutovali o tom, čo vlastne má byť cieľom inkluzívneho vzdelávania na Slovensku. Ja s vami súhlasím v tom, že inklúzia na Slovensku nefunguje. Dokazujú to samozrejme aj výsledky PISA, ktoré jednoznačne hovoria o tom, že jedna tretina detí nemá základné gramotné schopnosti a zručnosti. A sú to najmä deti, ktoré sú z nižšieho socio-ekonomického zázemia, čiže ak hovoríme že inklúzia nefunguje, tak nefunguje práve preto, že tá selekcia ktorá na Slovensku existuje je, že máme školy, kde sa nám zgrupujú deti s vyšším socio-ekonomickým zázemím a potom máme školy, kde máme deti s nižším, prípadne sú to čisto rómske školy, pretože čelíme aj segregácii a toto je problém našej inklúzie. Že takýmto spôsobom rozdeľujeme deti na základe toho z akého prostredia socio-ekonomického pochádzajú a na základe etnicity. A podporujem aj zároveň aj tú myšlienku, že inklúzia nie je v príkrom rozpore so špecializáciou. Selekcia druhu špecializácia toho že keby si deti mali vyberať podľa svojho potenciálu a podľa svojho nadania cestu v živote, je veľmi správnym riešením. Pretože škola má byť priestorom, kde individuálne pristupujeme k deťom na základe ich schopností, ich vedomostí, ich potenciálu a rozvíjame ich v tom. To znamená, že učiteľ by mal podporovať to, ako sa ktoré dieťa bude v živote špecializovať. Ak je niekto talentované na hudbu, musíme mu na to vytvoriť priestor, ak je talentované pohybovo, vytvorme mu na to miesto. To ale neznamená, že v takomto prostredí nemôže dochádzať
39. schôdza NR SR - 13.deň - A. dopoludnia
Dátum: 2025-09-29
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ja musím povedať, že naozaj a teraz to myslím úprimne, veľmi srdečne ďakujem za každú jednu faktickú a chcem sa najviac poďakovať teda pánovi Šucovi a pani Kramplovej, že po dlhom čase sme konečne počuli ich hlas, veľmi si to vážim a som rada, že som ich takto vyprovokovala. Ja som na začiatku myslím si že nedala žiadny nárek, skôr si myslím, že som dosť jasne a ostro vyjadrila, že jediné čo ste vybudovali, tak je hrádza proti realite a nie hrádza proti progresivizmu. Jediné, čo ste zastavili, tak je to práve tá nevedomosť možno ľudí, ktorí veľmi dobre vedia, že tým že schválili, že tu budú nejaké dve pohlavia, tak tým nezaplatia zvýšené faktúry za energie, ani tým nezaplatia drahšie potraviny. A to, že niektorí jednotlivci ešte stále majú zahmlené pred očami, ja verím tomu, že príde čas a možno to už nebude tak dlho trvať pán Šuca, že tie prognózy Národnej banky Slovenska prídu naozaj do reality a mnohí vaši voliči a voličky precitnú, keď pôjdu do obchodu a nebudú si mať za čo kúpiť týždeň pred výplatou jesť. Môže sa to veľmi rýchlo stať, pretože to kam vediete túto krajinu, to už vidia takmer všetci ľudia v tejto krajine, verte mi. A myslím si, že preferencie to jednoznačne potvrdzujú, že klesáte a verím tomu, že ľudia v nasledujúcich voľbách vám to spočítajú. A mnohí z tých, ktorí tu dneska sedia v týchto poslaneckých laviciach, tak už sa vrátia k svojmu pôvodnému zamestnaniu, to je môj názor. A čo sa týka vás pani Vaľová, k vám sa radšej a našťastie, že mám toľko málo sekúnd ani nebudem vyjadrovať, lebo vy len buď klamete, zavádzate alebo... (Prerušenie vystúpenia časomerom.)
39. schôdza NR SR - 13.deň - A. dopoludnia
Dátum: 2025-09-29
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ďakujem vám pekne za slovo. Marián, ty si veľmi trefne poznamenal, že transakčná daň vďaka tomu, ako akým spôsobom bola schválená, spôsobila len neskutočne veľa chaosu na Slovensku a myslím si, že to nie je nič nové, keď poviem, že táto transakčná daň je asi najhlúpejší zákon z dielne koalície, ktorý sme tu kedy mohli vidieť a je mi veľmi ľúto, že pán Danko už odišiel, pretože ja osobne si myslím, že vďaka práve tomuto zákonu sa práve pán Danko ocitol absolútne v totálnej najabsurdnejšej situácii, pretože ten dôvod prečo vlastne predkladá tento zákon je, že on sa naozaj veľmi snažil a dokonca sa postavil i proti vlastným v koalícii. Snažil sa zachrániť živnostníkov, postavil sa na ich obranu. Ten dôvod je úplne každému zrejmé a jasný, keď sa pozrie na volebné preferencie, Slovenská národná strana je naozaj potápajúca sa loď a on sa chytil poslednej tej stopky záchrany, aby sa dostala vďaka tomu, že bude obhajovať živnostníkov, zase na povrch, ale problém je, že minulý týždeň sme tu hlasovali za konsolidáciu a tam pán Danko, ani celá SNS neváhali teda stlačiť ten gombík a zahlasovať opäť proti živnostníkom. Takže osobne si myslím, že to je totálne absurdná situácia a nikto už nikdy nemôže a keď má aspoň trochu zdravého rozumu, uveriť tomu, že by Slovenská národná strana bola na strane živnostníkov. Je to obyčajné, trápne divadlo a ja mám takú obavu, že napriek tomu, že pán Danko hral jednu z troch hlavných úloh v tejto koalícii, tak už teraz nie je ani len v komparze. Už je to len obyčajná kulisa, ktorá ja teda dúfam zostane niekde v divadelnom sklade v nasledujúcich voľbách. Ďakujem veľmi pekne.
22. schôdza NR SR - 4.deň - A. dopoludnia
Dátum: 2024-10-25
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

104. Ďakujem pekne. Pán podpredseda, vo svojom vystúpení ste spomenuli manipulácie a klamstvá. Existuje také pekné slovenské príslovie – podľa seba súdim teba –a to je úplne presné k vyjadreniu jednej z navrhovateliek Kolíkovej – vy ste si niečo vymysleli na vláde. A tak si opozícia na čele s poslankyňou Kolíkovou vymyslela celý tento návrh na odvolanie, ktorý nie je ničím iným len znôžkou klamstiev a manipulácií. Vymysleli si a manipulujú verejnosť, že prerušením trestu Dušanovi Kováčikovi minister Boris Susko mu zrušil trest. Dobre vedia, že to nie je pravda, ale využívaním týchto techník manipulácie a klamstiev sa snažia ovplyvniť verejnosť a dokonca majú tú drzosť, že to dávajú ako dôvod na odvolanie ministra. Rozoštvávanie verejnosti, vybavovanie sankcií zo strany Európskej únie voči Slovenskej republiky, manipulácia klamstiev je to jediné, čo dokáže táto úbohá opozícia robiť.
22. schôdza NR SR - 4.deň - A. dopoludnia
Dátum: 2024-10-25
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

70. Ďakujem. Pán podpredseda, ďakujem ti, že si pripomenul vo svojom vystúpení aj smrť Milana Lučanského. Áno, túto tragédiu treba neustále a každý deň pripomínať, tragédiu, za ktorú bezpochyby berie zodpovednosť štát a, samozrejme, vtedajšie ministerstvo spravodlivosti na čele s vtedajšou ministerkou Máriou Kolíkovou. Pamätáme si, a veľmi dobre, jej každodenné vystúpenia, kedy neustále menila verzie, že čo sa vlastne stalo, čo spôsobilo veľmi, ale veľmi nedôveryhodne. A pamätáme si aj jej cynické vystúpenie v relácii Pumpa. Áno, a táto žena má tú drzosť, že ešte podáva návrh na odvolanie ministra spravodlivosti Borisa Suska?! Verím tomu, že okolnosti smrti Milana Lučanského budú raz osvetlené a verejnosť sa dozvie absolútnu pravdu, lebo to, čo doteraz vieme, určite plnou a nahou pravdou nie je. Chcem poďakovať ministrovi spravodlivosti Borisovi Suskovi za jeho prácu a dovolím si aj v mene poslaneckého klubu Slovenskej národnej strany mu vyjadriť plnú podporu. No a ešte na záver by som chcela povedať pár slov smerom k poslaneckému klubu Progresívne Slovensko, že už tieto vaše cvičené vystúpenia s ironickými úsmevmi a neustále sa opakujúcimi mantrami sú naozaj obohratá platňa a bolo by dobré, keby ste išli na nejaké ďalšie školenie na ambasádu za plotom, a nech vás tam naučia aj niečo nové. Už je to nudné. (Potlesk.)